สวัสดีค่ะ ดิฉันสังเกตดูว่า ตัวเองเวลาที่ปัสสวะออกมาแล้วมักจะมีตะกอนออกมาด้วย เป็นเหมือนผงอะไรชักอย่าง มีสีน้ำตาลเข้ม แล้วถ้าเวลาที่ดิฉันใช้กระดาษทิสชุ่เช็ดทำวามสะอาด มันก้อจะติดมากับกระดาษค่อนข้างไม่เยอะและก่อไม่น้อย ส่วนตัวดิฉันมีโรคประจำตัวเบาหวานด้วย ดิฉันเลยอยากทราบว่ามันอันตรายไหม รบกวนคุณช่วยตอบคำถามด้วยนะคะ ขอบค่ะ
สวัสดีค่ะ lanla,การเห็นตะกอนสีน้ำตาลในปัสสาวะ อาจเกิดจาก1. การอักเสบติดเชื้อของระบบทางเดินปัสสาวะ หรือโรคติดต่อทางเพศสัมพันธ์ เช่น หนองในแท้ หนองในเทียม2. มีนิ่วในไต หรือกระเพาะปัสสาวะ3. มีผลึกของกรดยูริคในปัสสาวะมาก อาจเกิดจากการทานอาหารที่มีกรดยูริคสูง โรคเก๊าท์ หรือเกิดจากนิ่วในทางเดินปัสสาวะ4. มีผลึกของฟอสเฟตมากในปัสสาวะ ซึ่งมักพบร่วมกับการติดเชื้อในทางเดินปัสสาวะ เกิดจากนิ่วในทางเดินปัสสาวะ หรือเกิดจากการทานอาหารบางอย่างมากไป เช่น หน่อไม้ฝรั่ง บีทรูท นม เป็นต้น5. มีผลึกของออกซาเลตมากในปัสสาวะ อาจเกิดจากนิ่วในทางเดินปัสสาวะ หรือทานอาหารที่มีออกซาเลตสูง เช่น งา ผักโขม ถั่วต่างๆ ชา6. มีตกขาว แล้วปนลงในปัสสาวะ7. การทานวิตามินเสริมบางชนิดมากเกินไปสำหรับโรคเบาหวานที่เป็นอยู่ อาจไม่ใช่สาเหตุโดยตรง แต่ในผู้ที่เป็นโรคเบาหวาน อาจทำให้เสี่ยงต่อการติดเชื้อได้ง่ายขึ้น คือเกิดการอักเสบติดเชื้อในทางเดินปัสสาวะได้ง่ายขึ้นในเบื้องต้น ควรดื่มน้ำเปล่ามากๆ หากยังคงเห็นตะกอนในปัสสาวะ แนะนำให้ไปพบแพทย์เพื่อตรวจหาสาเหตุค่ะ ซึ่งแพทย์จะนำปัสสาวะส่งตรวจทางห้องปฏิบัติการ หากพบสิ่งผิดปกติ อาจต้องตรวจเพิ่มเติม เช่น เอ๊กซเรย์หรืออัลตราซาวด์ช่องท้อง เป็นต้น